**ȘCOALA GIMNAZIALĂ „MIRCEA SÂNTIMBREANU” BRAD**



**Anunţ**

Şcoala Gimnazială „Mircea Sântimbreanu” Brad organizează în perioada 15 februarie-5 martie 2021 selecţia cadrelor didactice din unitate care doresc să participe la mobilităţile individuale din cadrul proiectului Erasmus+ ***„Dezvoltarea leadership-ului pentru îmbunătățirea incluziunii și învățării non-formale”*** nr. ref. 2020 -1-RO01-KA101-079378, aprobat pentru finanţare în cadrul rundei 2020 şi derulat în perioada 31.12.2021-30.05.2021.

**Calendarul desfășurării selecţiei profesorilor participanţi la mobilităţi:**

* 15-22 februarie 2021– depunerea dosarului de candidatură;
* 23-25 februarie 2021– evaluarea dosarelor şi susţinerea interviurilor;
* 26 februarie 2021– afişarea rezultatelor şi înregistrarea eventualelor contestaţii;
* 1 martie 2021 – rezolvarea contestaţiilor;
* 2 martie 2021 – afişarea rezultatelor finale;
* 3-5 martie 2021 – validarea listelor finale în CA.

Detalii privind conţinutul dosarului, probele de concurs şi punctajele aferente vor fi transmise prin e-mail şi afişate la avizierul şcolii.

Dosarele de candidatură se depun la secretariatul şcolii, în perioada prevăzută în calendar, între orele 8-16.

Procesul de selecţie va fi unul transparent, nediscriminatoriu, respectând principiul echităţii şi al egalităţii de şanse.